Prisidenti di Câmbra Municipal di Santa Katarina di Fogo ta atxa ma trabadjus di rialojamentu di famílias dislokadus di Chã das Kaldeiras sata bai lentu.
João Aqueleu fla ma tanbé ma mestedu acilera konstruson di novu assentamentu.
Na rádiu Morabeza, edil di Santa Katarina di Fogu splika ma autarquia fazi kel qui es podia.
“Di fatu, trabadjus di rialojamentu di famílias, sata bai lentu sima konstruson di kasas pa famílias. Câmbra dja ka podi fazi nada. Na parceria ku governo nu luga alguns kasas pa disalojadus mas inda sta mas kuzas pa fazi”, Aqueleu fla.
Di akordu ku es autarka, autoridadis nacional debi odja pusison en relason a situason di famílias.
“Ês situason sata transforma na un kabalu di batalha. Nta pensa ma nu debi odja nos pusison , atxa fadja, tenta rukupera tenpu ki nu perdi, atxa un soluson pa famílias qui inda ka ten habitason y risolvi tudu situason ku seriedadi qui ta mestedu”, si ki es edil di Santa Katarina di Fogo papia.
Dipos di quasi oitu mês di irupson vulkanika, na Txada Furna tem 5 familias qui sa mora na tenda.
Expresso das ilhas
kea_Latn kea_Latn kea_Latn kea_Latn kea_Latn kea_Latn kea_Latn por_Latn